SPRÁVA ZO ZAHRANIČNEJ PRACOVNEJ CESTY č.     177 / 2018

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 2.7.2018 (00:01) - 6.7. (23:59); 9.7.2018 (00:01)– 11.7.2018 (23:59); 23.7. 2018 (00:01) – 27.7.2018 (23:59); 30.7. (00:01) – 31.7.2018 (23:59);  
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci júl 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca dominovali najmä aktivity v rámci IGLO a stretnutia so zahraničnými kolegami za účelom výmeny informácií a aktualít pri príprave Horizon Europe. Jedno z dôležitých stretnutí prebehlo na začiatku mesiaca s prezidentom ERC J.P. Bourgignonom k téme budúcnosti ERC. Diskusia sa viedla najmä okolo troch hlavných bodov a to hodnotenie ERC, platy a granty pre výskumníkov, ERC v Horizon Europe a rozširovanie účasti. POdobnrý záznam stretnutia je uvedený v časti 3 tejto správy. 
Taktiež som v mesiaci absolvovala  stretnutia za účelom výmeny aktuálnych informácií, posilnenia spolupráce, či konzultácií k H2020 projektom a tiež posilnenia SR v sieťach excelentnosti. Stretla som sa so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Ďalej som sa venovala príprave ďalšej V4 konferencie k umelej inteligencii, ktorá sa bude v októbri na Stálom zastúpení SR pri EÚ. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci júl som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som viedla konzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na neformánom tradičnom stretnutí, kde sme diskutovali budúce spoločné aktivity a najmä prípravu  V4 tréningu pre projektových manažérov a tiež prípravu stretnutia predsedov akadémií vied V4.
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac jún je uvedený v časti 4 tejto správy. 
ERC skupina s J.-P. Bourgignonom 
Na pracovnej skupine IGLO pre ERC bol špeciálnym hosťom Jean-Pierre Bourguignon, ktorý predstavil budúce smerovanie ERC a prípadné zmeny, ktoré by sa mohli objaviť v nadchádzajúcom rámcovom programe Horizon Europe. 
Bourguignon sa vyslovil, že ERC nečakajú zásadné zmeny v novom programe. ERC si vybudovalo veľmi silnú dôveru vo vedeckej komunite a nie je potrebné ani žiaduce niečo meniť a to ani vo fungovaní ERC ako inštitúcie. To, čo však bude musieť byť určite v blízkej budúcnosti revidované, je spôsob hodnotenia projektov. 

Hodnotenie projektov a zvažované zmeny 
Pokiaľ si chce ERC udržať vysoký štandard hodnotenia projektov, hodnotených projektov nesmie byť príliš veľa. Už teraz pri aktuálnom čísle podaných prihlášok je v podstate kapacita hodnotiteľov naplnená. Ak by sa počet podaných návrhov ešte zvýšil, mohlo by to ohroziť kvalitu hodnotiaceho procesu. ERC rozmýšľa nad dvoma hlavnými zmenami: 
•	Prvou je zavedenie novej kategórie. Takže Starting grants by mohli byť len do 2-3 rokov po skončení PhD a ďalšia kategória by pokryla obdobie medzi 4-7 rokmi po skončení PhD. Táto kategória by tak rozdelila počet podaných návrhov, keďže veľká väčšina vedcov čaká do posledného roku na podanie si grantu, napriek tomu, že celkové výsledky ukazujú, že nie je rozdiel v miere úspešnosti pri projektoch podaných po 2 rokoch PhD a po 7 rokoch. Táto možnosť by však znamenala pre ERC podstatné navýšenie nákladov. 
•	Druhou možnosťou a zrejme najprijateľnejšou z hľadiska rozpočtu je zmena systému hodnotenia a zavedenie tzv. „nultej fázy“, počas ktorej by sa rozhodlo, ktoré projekty by následne prešli do fázy reálneho hodnotenia. Mnohé projekty už teraz nemajú dostatočnú úroveň excelencie a hodnotitelia ich musia hodnotiť napriek tomu, že u niektorých je od začiatku jasné, že nie sú dostatočne dobré. Tým by sa znížil počet hodnotených projektov a zároveň by sa tým zvýšila miera úspešnosti. 
Na otázku o „slepom“ hodnotení, pri ktorom by hodnotitelia mali k dispozícií len návrh projektu bez informácií o žiadateľovi, aby sa predchádzalo skresleniu alebo stereotypnému vnímaniu „východoeurópskych“ vedcov, sa Bourguignon vyjadril, že pre ERC toto vôbec neprichádza do úvahy.  Pri projekte sa hodnotí aj to, kto ho podáva, aké ma publikácie a životopis, aby sa tým overilo, či bude schopný manažovať tak vysoký grant. Avšak, vedecká rada rozmýšľa o možnosti vytvorenia programu pre vedcov na maximálne trvanie 2 rokov s oveľa menšími finančnými prostriedkami, v ktorom by boli hodnotené len idey a vedecký zámer, nie podávateľ.

Priebeh negociácií 
V procese negociácií bola oficiálne spustená tzv. rýchla cesta (Fast-track) v EK ako aj v Európskom parlamente. Plán je získať dohodu k novému programu a jeho rozpočtu ideálne v januári alebo februári 2019 (pred európskymi voľbami). Zatiaľ ale stále chýba pozícia Nemecka a Francúzska, takže ešte nie je úplne jasná štartovacia pozícia. Pre ERC však platí, že si chce zanechať kontinuitu a chce pokračovať vo zvyšovaní úrovne zdrojov. Teraz to bude náročne porovnať po odchode VB, ktorých príspevok tvoril 22% rozpočtu, takže sa momentálne môže zdať, že k navýšeniu nedochádza, ale treba brať do úvahy fakt, že jeden z najväčších prispievateľov do rozpočtu bude chýbať. Čo sa týka rozpočtu, vyzerá, že by sa mal zaviesť paušálny ročný rozpočet, čo Bourguignon veľmi neschvaľuje.
 
Synergie a widening krajiny  
Bourguignon sa taktiež vyslovil, že je potrebné zavádzať účinné synergie s EŠIF. Problémom, totiž niekedy nie je nedostatok peňazí z európskych programoch, ale nastavenie inštitúcie. Práve peniaze z EŠIF by mohli prispieť k úspešnej reorganizácií inštitúcií, ktorá je  v mnohých prípadoch nevyhnutnou podmienkou k úspechu v ERC, a to najmä v krajinách EÚ13. Príkladom je Polytechnická univerzita v Bukurešti, ktorá prešla zásadnými štrukturálnymi zmenami a viedlo to k ziskom 2 ERC grantov. 
ERC vytvorilo schémy návštev ERC tímov, ale je ťažké hovoriť o jednom riešení pre všetkých. Pre niekoho sú problémom len platy, pre iných celá štruktúra (napr. počet hodín, koľko musia vedci odučiť a ktoré tak nemôžu venovať výskumu, či prílišná byrokracia, ktorá vedcov zaťažuje). Vyjadril sa tiež, že nesúhlasí s rozdelením pre widening krajiny a ostatné. ERC je len jedna a jej hlavným cieľom je financovať excelenciu, ktorá nemôže mať dve úrovne. 

Navýšenie grantu pre špeciálne potreby 
Keďže vyvstáva problém aj platov, ktoré už pri výške ERC grantov nie sú tak atraktívne, ako boli pri zavedení programu pred desiatimi rokmi, uvažuje sa o tom, že granty by mohli byť navýšené o špeciálne financie z iných kategórií rámcového programu prípadne iných schém, o ktoré by si mohli vedci v prípade špeciálnych potrieb požiadať (napríklad v oblasti biovýskumu, ktorý je veľmi nákladný). Tieto peniaze by však museli byť použité len na tú časť výskumu, pre ktorú je to nevyhnutné a boli by to tzv. peniaze na okamžité použitie.

IGLO Core 
Na poslednom zasadnutí pred letnou prestávkou a zároveň posledným Core počas britského predsedníctva v IGLO boli na programe tri hlavné body: 
1. Výsledná správa hodnotiaca predsedníctvo UKRO v IGLO v roku 2017-2018
Inga zhodnotila UKRO predsedníctvo a zrekapitulovala hlavné úlohy, na ktoré sa UKRO zameriavalo počas predsedníctva v IGLO. Hlavným cieľom bolo maximalizovať potenciál siete a teda vylepšiť a prispievať k networkingu medzi jednotlivými členmi a zároveň networkingu členmi s zástupcami EÚ inštitúcií.  Ďalšími úlohami bola efektívna výmena informácií a spolupráca počas negociácií k Horizon Europe. Toto sa podarilo naplniť – členovia sa pravidelne stretávali v rámci IGLO Core a Open, taktiež bolo IGLO plne zapojené v expertných skupinách na simplifikáciu, hodnotenie a SSH. UKRO zostáva naďalej členom Sekretariátu. 
2. Výmena informácií k Horizon Europe a aktuálny vývoj v negociáciách k FP9 z EK perspektívy 
a)	Výmena informácií: AT Pres sa pýtalo ministerstiev či preferujú rýchlosť alebo kvalitu procesu a okrem pár výnimiek sa členské štáty vyslovili, že chcú zabezpečiť najmä kvalitný proces tvorby Horizon Europe a jeho rozpočtových potrieb. Štáty sa teda zhodli na tom, že počas AT Pres sa prijme čiastočné všeobecné smerovanie, nakoľko je viac ako pravdepodobné, že sa nestihne prijať dohoda k MFF počas AT Pres. 
b)	Perspektíva EK – Zástupca EK informoval o snahe EK prijať dohodu k Horizon Europe čo najskôr (okrem Euratomu, ten môže mať v prvej fáze trochu meškanie, nakoľko to nie je oproti ostatnému programu priorita- meškanie však je predpokladané len v prvej fáze). Na plánovanej Neformálnej rade, ktorá sa uskutoční 16.-17.7.2018 budú mať možnosť ČŠ reagovať a vymeniť si informácie k navrhovanému balíku Horizon Europe. Snahou AT Pres je získať PGA do konca novembra. Aktívny v negociáciách je aj EP, ktorý chce taktiež prijať dohodu čo najskôr a stihnúť ju uzavrieť ešte pred voľbami. EK vzhľadom na zmenu v druhom pilieri HE a vytvorenie clustrov, posilnila do značnej mieri inštitucionálnu unit, nakoľko v rámci každého clustru je potrebné komunikovať s viacerými DG. EK však zdôraznila, že nie je dôvod mať obavy, že budú výskumné priority silne politicky ovplyvnené inými DG a ich vlastnými prioritami, ale naopak väčšia spolupráca a prepojenie prispeje k podpore výskumu, ktorý bude riešiť reálne a praktické výzvy užívateľov. EK tiež reagovala aj na otázku zapojenia EP do procesu tvorby pracovných programov. Zatiaľ nevie presne ani EP ani EK v akej forme bude toto zapojenie prebiehať, bude to musieť detailnejšie identifikovať EP, avšak pravidlom zostáva, že akýkoľvek zásah EP do procesu bude musieť byť v súlade s hlavnými cieľmi pracovného programu. 
3. Posledným bodom zasadnutia bolo oficiálne prebratie predsedníctva IGLO kanceláriou LINO. SOST tiež informoval o pripravovanom podujatí, ktoré by sa malo uskutočniť začiatkom októbra. Na podujatí chce Španielsko prezentovať svoje výsledky a všetky opatrenia, ktoré spravili za posledných 20 rokov, aby mali súčasné výsledky.           
IGLO Open 
Na júlovom IGLO Open bolo témou akcelerácia prevratných inovácií v Európe a SME Instrument Impact report 2018. 

Agnieszka Stasiakowska z EASME prezentovala hlavné výsledky SME Instrument Impact Report 2018, ktorý bol zverejnený v máji tohto roka. SME Instrument sa ukázal, ako veľmi užitočný, žiadaný a afektívny nástroj na podporu podnikov a start-upov. Za 4 roky fungovania bolo podaných 47 000 prihlášok, z ktorých bolo financovaných 3200 MSP najmä z krajín ES, IT, FR a UK. Vďaka SME Instrumentu spoločnosti získali ďalšie investície v objeme 1,3 bilióna EUR a každé jedno investované euro v rámci SME Instrumentu vygenerovalo 1,6 € súkromných investícií. SME Instrument sa po prechode pod EIC viac zameriava na prevratné inovácie, preto je tomu prispôsobený aj úplný bottom-up prístup. Zatiaľ však aj tie spoločnosti, ktoré boli financované sú aktívne v 31 z celkových 37 najprevratnejších oblastí identifikovaných WEF a MIT, a to najmä v oblasti umelej inteligencie, 3D tlače, a solárnych častíc. 

V druhej časti seminára sa konala panelová diskusia, na začiatku ktorej bol predstavený úspešný príbeh firmy Billion so sídlom v UK, ktorá sa venuje vývoju blockchain. Následne prebehla diskusia k SME Instrumentu, ktorý prináša pridané hodnoty pre všetky úrovne – lokálne, regionálne, národne a európske. EK je hrdá na tento nástroj, ktorý umožňuje vybrať šampiónov a pomáhať im rásť a dostať sa na trh. Zástupcovia regiónov tiež vítajú možnosť coachingu v rámci SME a aj lepšiu spoluprácu medzi SME Instrument a EEN. Nástroj zároveň prispieva k zmene mysleniu tradičných firiem, ktoré nie sú zvyknuté rozmýšľať inovatívnejšie a v širšej perspektíve.  Všetci rečníci sa zhodli na tom, že tento nástroj je veľmi efektívny a treba v ňom pokračovať, lebo veľké inovácie sa zväčša vždy tvoria v malých podnikoch. 
Prezentácia a popularizácia slovenského výskumu a inovácií
V4 Conference on Artificial Intelligence 
Ďalšie podujatie, ktoré pripravujeme pre lepšiu prezentáciu slovenského výskumu je V4 konferencia k umelej inteligencii. Konferenciu pripravujeme v spolupráci so Stálym zastúpením SR pre EÚ a bude sa konať v Bruseli dňa 11. októbra 2018 v priestoroch SZ SR pri EÚ.  Na konferenciu pripravujeme program, oslovujeme rečníkov za jednotlivé krajiny a medzinárodné organizácie a pripravujeme tiež všetky komunikačné aktivity pre podujatie. V mesiaci júl som pripravovala tlačovú správu, pozvánky, otázky pre panelistov. Hlavným cieľom podujatia je nadviazať na V4 spoločné memorandum, ktoré bolo podpísané krajinami V4 v marci 2018. Cieľom podujatia je vytvoriť platformu pre expertov, politické autority, vedcov a výskumníkov na diskusiu o umelej inteligencii z perspektívy V4 krajín. 

Prevádzkovanie informačného portálu
Počas júla som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac júl pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci júl som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Výbory, konferencie, podujatia

Júl 2018	
Dátum	Čas	Miesto	Účastník (SLORD)	Účastníci	Podujatie	
3.7.2018	11:30 – 13:30	SOST  	Terézia Lesayová 	 	IGLO Open 	
4.7.2018	14:30 – 16:00	UKRO    	Terézia Lesayová 		IGLO Pracovná skupina MSCA 	
26.7.2018	09:00 – 11:30	SLORD 	Terézia Lesayová 		Školenie k GDPR 	
26.7.2018	09:00 – 11:00	Stále zastúpenie Holandska pri EÚ  	Terézia Lesayová 		LERU – Open Science and its role in universities  	

Stretnutia a rokovania

Júl 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
3.7.2018	10:00 – 11:30	SOST	Terézia Lesayová	IGLO CORE 	IGLO CORE    	Na poslednom zasadnutí pred letnou prestávkou a zároveň posledným Core počas britského predsedníctva v IGLO boli na programe tri hlavné body: 
•	výsledná správa hodnotiaca predsedníctvo UKRO v IGLO v roku 2017-2018;
•	výmena informácií k Horizon Europe a aktuálny vývoj v negociáciách k FP9 z EK perspektívy 
•	oficiálne prebratie predsedníctva. 
	
3.7.2018	18:30 – 20:00	KoWi	Terézia Lesayová	J.-P. Bourgignon , Prezident ERC; IGLO 
	ERC v Horizon Europe   	Prezident ERC informoval členov IGLO o zmenách v ERC v Horizon Europe a pripravované novinky v rámci schémy. Detailný popis stretnutia je v časti 3 tejto správy.  	
25.7.2018	17:00 – 19:30	SLORD	Terézia Lesayová, Andrej Kurucz
	CZELO, PolSCA, SZ HU pri EÚ  	Neformálne stretnutie s partnermi z V4	 Neformálne stretnutie s partnermi z V4 za účelom výmeny informácií a prípravy budúcich aktivít.   	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Teraz však budeme musieť dôkladne vyriešiť pravidlá zasielania newslettra, ktoré musia byť zosúladené s upravenými pravidlami ochrany súkromia po prijatí GDPR. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po ďalšom tohtoročnom úspešnom V4 tréningu projektových manažérov, ktorý sa konal v apríli, plánujeme nadviazať ďalším, ktoré sa budú konať začiatkom decembra tohto roku. Zvažujeme pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ13. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 6.8.2018
								
Správu schválil:  prof. RNDr. Ján TURŇA, CSc., generálny riaditeľ  ......................................